b'\n_START_ARTICLE_\nDiego Milito\n_START_SECTION_\nKlubska kariera\n_START_PARAGRAPH_\nProfesionalno je Diego za\xc4\x8del igrati nogomet v argentinski prvi ligi pri klubu Racing Club de Avellaneda leta 1999. S klubom je leta 2001 osvojil turnir Apertura. V tem \xc4\x8dasu je njegov mlaj\xc5\xa1i brat Gabriel Milito igral za najve\xc4\x8djega klubskega nasprotnika, Independiente._NEWLINE_Na za\xc4\x8detku leta 2005 je prestopil k italijanskemu drugoliga\xc5\xa1u Genoi. Po dveh zelo uspe\xc5\xa1nih sezonah v tem klubu, kjer je na 59 tekmah zadel 33 golov je prestopil v \xc5\xa1panski klub Real Zaragoza, kjer je takrat \xc5\xbee igral njegov brat Gabriel. Tudi v \xc5\xa0paniji se je Diego izkazal, ko je leta 2006 na prvi polfinalni tekmi pokala Copa del Rey zadel \xc5\xa1tiri gole. Takrat je Real Zaragoza premagal Real Madrid s 6:1. Sezono je zaklju\xc4\x8dil kot najbolj\xc5\xa1i strelec Real Zaragoze s 15. zadetki v \xc5\xa1panski prvi ligi._NEWLINE_Diego je leta 2007 po odhodu brata Gabriela v Barcelono postal kapetan Real Zaragoze. Tudi v sezoni 2006-2007 je bil Diego Milito eden najbolj\xc5\xa1ih strelcev \xc5\xa1panke prve lige. Zabil je 23 golov, le dva manj od najbolj\xc5\xa1ega strelca, Ruuda van Nistelrooya. Zaragoza je sezono kon\xc4\x8dala na \xc5\xa1estem mestu lestvice. Od januarja 2008 dosega Diego povpre\xc4\x8dno ve\xc4\x8d kot en gol na dve tekmi.\n_START_SECTION_\nReprezentan\xc4\x8dna kariera\n_START_PARAGRAPH_\nDiego je za reprezentanco zadel \xc5\xbee na svoji prvi tekmi, leta 2002, na tekmi proti Urugvaju. Kljub temu \xc5\xa1e nekaj let ni bil stalni \xc4\x8dlan reprezentance, prav tako pa ni bil izbran v selekcijo za nastop na Svetovnem prvenstvu leta 2006. V prvi postavi je spet zaigral septembra 2006 na tekmi proti Braziliji, kjer je z glavo dosegel tudi en zadetek. Za Argentino je nastopil tudi na Copa Am\xc3\xa9rica 2007.'